Siden maj sidste år har der ellers været lukket for salget til Rusland. Og det har kostet slagteriet over 10 millioner kroner. Forleden tikkede den længe ventede fax ind hos Tican. Og nu kan salget til Rusland så genoptages. Ifølge direktør Ove Thejls en rigtig dejlig måde at starte 2009 på. Siden 1. maj har en strid om påståede rester af antibiotika stoppet eksporten af svinekød til Rusland. Et marked, der udgjorde 15 procent af Ticans salg. Tican regner med at genoptage salget til Rusland hurtigst muligt. Selv om en del af de gamle kunder formentlig har fundet nye leverandører.

Referat:
Slagteriet Tican i Thisted har fået en forsinket julegave - Rusland har igen åbnet for import af dansk svinekød.